กรรณิกาศ์ ปทุมมชาติ

**กรรณิกาศ์ ปทุมมชาติ** ชื่อเล่น เต๊าะ เกิดเมื่อวันที่ 25 พฤศจิกายน พ.ศ. 2508 ที่จังหวัดขอนแก่น จบการศึกษาระดับมัธยมศึกษาตอนปลายจากโรงเรียนสาธิตมหาวิทยาลัยขอนแก่น    การศึกษาระดับปริญญาตรี สาขาโทรทัศน์                 จากคณะวารสารศาสตร์และสื่อสารมวลชน มหาวิทยาลัยธรรมศาสตร์ และระดับปริญญาโท สาขาประชาสัมพันธ์             จากคณะนิเทศศาสตร์ มหาวิทยาลัยศรีปทุม    

ซึ่งระหว่างศึกษา มีโอกาสได้ทำหน้าที่พิธีกรของโรงเรียน และมหาวิทยาลัย อย่างต่อเนื่อง 

โดยหลังจบการศึกษาระดับปริญญาตรี ได้เริ่มต้นชีวิตการทำงานในแวดวงข่าว ด้วยการเป็นผู้ประกาศข่าววิทยุ       จากนั้นจึงเริ่มงานวงการโทรทัศน์ ที่บริษัท แปซิฟิค อินเตอร์คอมมูนิเคชั่น จำกัด ด้วยความชื่นชอบในผลงานของ         ดร.สมเกียรติ อ่อนวิมล เริ่มจากการเป็นผู้สื่อข่าวสายกีฬา ในยุคนั้นมีผู้สื่อข่าวกีฬาหญิงน้อยมาก โดยกรรณิกาศ์ ปทุมมชาติ         เป็น 1 ในนั้น การทำข่าวกีฬาเป็นงานที่รักและถนัด โดยเฉพาะฟุตบอล เพราะเป็นแฟนฟุตบอลทีมชาติไทย มาโดยตลอด 

ต่อมา มีโอกาสได้ทำรายการสนทนาสดด้านการเมือง จากการชักชวนของอดีตสมาชิกสภาผู้แทนราษฎร                คุณส่งสุข ภัคเกษม ที่เป็นแฟนรายการ ขณะที่กรรณิกาศ์ เป็นพิธีกรรายการคุยข่าวเช้า ที่สถานีโทรทัศน์ไทยสกายทีวี        โดยรายการสนทนาด้านการเมืองที่ทำและประสบความสำเร็จคือ รายการมองรัฐสภา  ออกอากาศสดทุกวันจันทร์ ถึง ศุกร์ ทางสถานีโทรทัศน์ NBT ซึ่งรายการนี้ ได้รับรางวัลเมขลา 2 รางวัล คือ รางวัลรายการโทรทัศน์ประเภทส่งเสริมข่าวและสถานการณ์ปัจจุบันดีเด่น และ รางวัลผู้ดำเนินรายการหญิงทางโทรทัศน์ดีเด่น 

จากนั้น กรรณิกาศ์ ยังคงทำรายการเกี่ยวกับการเมืองในรูปแบบวาไรตี้ นั่นคือรายการไปดูผู้แทนฯ ที่ทำให้ผู้ชมรู้จัก  ในบทบาทพิธีกร มากขึ้น

ปัจจุบัน กรรณิกาศ์ ปทุมมชาติ ยังคงทำงานวงการสื่อ ทั้งโทรทัศน์ และออนไลน์ ช่อง My Way Thailand          

## ประวัติการทำงาน
* พ.ศ. 2531 ฝึกงาน ข่าวการเมือง (การเลือกตั้ง) สถานีโทรทัศน์สีกองทัพบกช่อง 7
* พ.ศ. 2532 ผู้ประกาศข่าววิทยุ บริษัท สหศีนิมา จำกัด
* พ.ศ. 2532-2533 ผู้สื่อข่าว บริษัท แปซิฟิค อินเตอร์คอมมูนิเคชั่น จำกัด  
* พ.ศ. 2534-2538 พิธีกรและผู้ผลิตรายการ สถานีโทรทัศน์ ไทยสกายทีวี
* พ.ศ. 2538 พิธีกรรายการ ทางสถานีโทรทัศน์ ททบ.5
* พ.ศ. 2539-2545 พิธีกรและผู้ผลิตรายการมองรัฐสภา ทางสถานีโทรทัศน์ NBT
* พ.ศ. 2539 พิธีกรและผู้ผลิตรายการข่าว Thailand Today ทาง Modern 9 TV
* พ.ศ. 2540 พิธีกรภาคสนามรายการข่าว 9 สถานการณ์ ทาง Modern 9 TV
* พ.ศ. 2545-2548 พิธีกรและผู้ผลิตรายการไปดูผู้แทนฯ ทางสถานีโทรทัศน์ NBT
* พ.ศ. 2549 เป็นต้นมา
-พิธีกรและผู้ผลิตรายการทางสถานีโทรทัศน์ NBT

-พิธีกรและผู้ผลิตรายการ ทางสถานีโทรทัศน์ PPTV

-พิธีกรและผู้ผลิตรายการโทรทัศน์และสื่อประชาสัมพันธ์หน่วยงานต่างๆ

อาทิ กระทรวงมหาดไทย, กระทรวงการพัฒนาสังคมและความมั่นคงของมนุษย์, กระทรวงแรงงาน,  กระทรวงเทคโนโลยีสารสนเทศและการสื่อสาร, กระทรวง. คมนาคม, กระทรวงศึกษาธิการ และ กระทรวงอุตสาหกรรม เป็นต้น

-อาจารย์พิเศษ วิชาวาทวิทยา

-พิธีกร งานประชุม สัมมนา กิจกรรม และบรรยาย
*พ.ศ. 2552 ผู้บริหารและผู้สอน สถาบันสอนการพูด PK Studio
*ปัจจุบัน พิธีกร /ผู้ผลิตรายการโทรทัศน์และสื่อประชาสัมพันธ์
พิธีกรและผู้ผลิต ช่อง Youtube : Tik Tok :My Way Thailand

## ผลงานสร้างชื่อ
-พิธีกรรายการ มองรัฐสภา, ไปดูผู้แทนฯ,  เป็นต้น                                                                                                               

## รางวัล
* รางวัลเมขลาผู้ดำเนินรายการหญิงทางโทรทัศน์ดีเด่น จากรายการมองรัฐสภา พ.ศ. 2544
* รางวัลเมขลา รายการโทรทัศน์ประเภทส่งเสริมข่าวและสถานการณ์ปัจจุบันดีเด่น (รายการมองรัฐสภา) พ.ศ. 2543
* รางวัลผู้ดำเนินรายการหญิงทางโทรทัศน์ที่ใช้ภาษาไทยดีเด่น พ.ศ. 2544
* รางวัลสุดยอดคนต้นแบบเมืองขอนแก่น พ.ศ. 2550
* รางวัลราชบัณฑิตยสถานสรรเสริญผู้ดำเนินรายการหญิง ผู้ใช้ภาษาไทยดีเด่น พ.ศ. 2554
หมวดหมู่:พิธีกรชาวไทย